Arena (eldonejo)

Arena - germane Arena Verlag - estas germanlingva libroeldonejo de porinfana literaturo. Ĝi fondiĝis en 1949 fare de Walter Popp kaj havas sian centran oficejon en Würzburg. Inter la aŭtoroj, kies verkoj germanlingve publikiĝas en la eldonejo, estas la germano Knister (aŭtoro de libroj pri la infana sorĉistino Lili) kaj la svedlingva finnlandanino Tove Jansson (aŭtorino de libroj pri la fikcia universo de mumintroloj), Jo Pestum (aŭtoro de porinfanaj krimromanoj) kaj Willi Fährmann (kies romano Der lange Weg des Lukas B. en 1981 ricevis la germanan junularan literaturan premion). Ekde la jaro 2006 la eldonejo ankaŭ produktas porinfanajn sondramojn.

Por plia internacia distribuo de la produktaĵoj la firmao kompreneble intense kunlaboras kun alilandaj eldonejoj kaj tial prezentiĝas en internaciaj librofoiroj kiel ekzemple la frankfurta librofoiro en Germanio.

Kategorio:Libroeldonejoj
Kategorio:Germanaj eldonejoj